Rettens dom (Første Afdeling) af 30. januar 2018 –

Przedsiębiorstwo Energetyki Cieplnej mod ECHA

(Sag T-625/16)

»REACH – gebyr for registrering af et stof – nedsættelse, der tildeles små og mellemstore virksomheder – fejl i erklæringen om virksomhedens størrelse – afgørelse, hvorved der pålægges en administrationsafgift – ophør med fremstillingen af stoffet – kriterier for beregning af administrationsafgiftens størrelse – henstilling 2003/361/EF – retssikkerhed – berettiget forventning – proportionalitet – ligebehandling«

1. Annullationssøgsmål–fysiske eller juridiske personer–retsakter, som berører dem umiddelbart og individuelt–afgørelse fra bestyrelsen for Den Europæiske Kemikalieagentur (ECHA) vedrørende gebyrer og administrationsafgifter, som skyldes ECHA–sag anlagt af virksomhed, der har anmodet om registrering af et stof–ikke individuelt berørt–afvisning (Art. 263, stk. 4, TEUF; Kommissionens forordning nr. 340/2008) (jf. præmis 34-36)

2. Tilnærmelse af lovgivningerne–registrering, vurdering og godkendelse af kemikalier–REACH-forordningen–gebyrer og afgifter, der skyldes Det Europæiske Kemikalieagentur (ECHA)–beregning–hensyntagen til ECHA’s udgifter som følge af forkerte oplysninger indsendt af den indberettende virksomhed–lovlighed–nøjagtig korrelation nødvendig mellem størrelsen af den skyldige administrationsafgift og de afholdte udgifter–foreligger ikke (Kommissionens forordning nr. 340/2008, 11. betragtning og art. 13, stk. 4) (jf. præmis 46-48, 53, 57, 60, 61 og 97)

3. EU-ret–principper–retssikkerhed–bestemmelser, der kan medføre økonomiske virkninger (jf. præmis 69)

4. EU-ret–principper–beskyttelse af den berettigede forventning–påberåbelse over for en EU-retlig forskrift–betingelser–EU-institution skal have skabt en situation, der kan give anledning til en berettiget forventning–den adfærd, der kan give anledning til den omhandlede forventning, kan tilregnes en national myndighed–ingen berettiget forventning (jf. præmis 75 og 76)

5. Tilnærmelse af lovgivningerne–registrering, vurdering og godkendelse af kemikalier–REACH-forordningen–gebyrer og afgifter, der skyldes Det Europæiske Kemikalieagentur (ECHA)–beregning–hensyntagen til ECHA’s udgifter som følge af forkerte oplysninger indsendt af den indberettende virksomhed–lovlighed–nødvendigheden af, at ECHA godtgør, at den anmodende virksomhed har haft til hensigt at vildlede med hensyn til sin størrelse–foreligger ikke (Kommissionens forordning nr. 340/2008, art. 13, stk. 3 og 4) (jf. præmis 84-88)

6. EU-ret–almindelige retsprincipper–retten til en god forvaltning–påpasselig og upartisk behandling af sagens akter–institutionerne forpligtede til at tillade en retsundergiven, der har taget fejl med hensyn til sin retsstilling, at undgå pålæggelse af et lovbestemt gebyr–foreligger ikke (Den Europæiske Unions charter om grundlæggende rettigheder, art. 41) (jf. præmis 89 og 92)

7. Tilnærmelse af lovgivningerne–registrering, vurdering og godkendelse af kemikalier–REACH-forordningen–gebyrer og afgifter, der skyldes Det Europæiske Kemikalieagentur (ECHA)–beregning–fejlagtig fastsættelse af gebyr som følge af urigtige oplysninger indsendt af den anmodende virksomhed om sin størrelse–pålæggelse af en administrationsafgift, der svarer til 2,5 gange den opnåede gevinst–urigtig gengivelse af de faktiske omstændigheder–foreligger ikke (Europa-Parlamentets og Rådets forordning nr. 1907/2006; Kommissionens forordning nr. 340/2008, art. 13, stk. 4) (jf. præmis 102-105 og 108)

8. Den Europæiske Ombudsmand–kodeks for god adfærd–bindende virkning–foreligger ikke (Art. 228 TEUF) (jf. præmis 116)

9. Tilnærmelse af lovgivningerne–registrering, vurdering og godkendelse af kemikalier–REACH-forordningen–gebyrer og afgifter, der skyldes Det Europæiske Kemikalieagentur (ECHA)–nedsættelse af det gebyr, der er indrømmet små og mellemstore virksomheder–tilsidesættelse af ligebehandlingsprincippet i forhold til store virksomheder–foreligger ikke (Den Europæiske Unions charter om grundlæggende rettigheder, art. 20 og 21; Europa-Parlamentets og Rådets forordning nr. 1907/2006, ottende betragtning og art. 74, stk. 3; Kommissionens forordning nr. 340/2008, niende betragtning og art. 2) (jf. præmis 117-119)

10. Tilnærmelse af lovgivningerne–registrering, vurdering og godkendelse af kemikalier–REACH-forordningen–gebyrer og afgifter, der skyldes Det Europæiske Kemikalieagentur (ECHA)–administrationsafgift fra en virksomhed, som forgæves har ansøgt om en nedsættelse eller fritagelse–formål (Europa-Parlamentets og Rådets forordning nr. 1907/2006, ottende betragtning og art. 74, stk. 3; Kommissionens forordning nr. 340/2008, niende betragtning) (jf. præmis 120-122)

Angående

Søgsmål anlagt i henhold til artikel 263 TEUF med påstand om annullation af for det første ECHA’s afgørelse SME(2016) 2851 af 23. juni 2016, hvorved det konstateres, at sagsøgeren ikke opfylder betingelserne for at kunne få nedsættelser af det gebyr, der finder anvendelse på mellemstore virksomheder, og hvorved sagsøgeren pålægges en administrationsafgift, for det andet ECHA’s faktura nr. 10058238 og nr. 10058239, der er bilagt afgørelse SME(2016) 2851, samt for det tredje ECHA’s bestyrelses afgørelse MB/43/2014 af 4. juni 2015 om ændring af afgørelse MB/D/29/2010, som ændret ved afgørelse MB/21/201 om klassificering af de tjenester, for hvilke der skal opkræves afgift.

Konklusion

1) Det Europæiske Kemikalieagentur (ECHA) frifindes.